
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1237 

21 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμίας υποβολής των εκκαθαριστι¬ 
κών δηλώσεων Φ.Π.Α. έτους 2012. 1 

Όροι, προϋποθέσεις και ειδικά θέματα εφαρμογής 
της ρύθμισης ληξιπρόθεσμων χρεών της υποπα- 
ραγράφου Α1 της παραγράφου Α του άρθρου πρώ¬ 
του του ν. 4152/2013 (ΦΕΚ 107 Α709.05.2013). 2 

Όροι, προϋποθέσεις και ειδικά θέματα εφαρμο¬ 
γής της πάγιας ρύθμισης ληξιπρόθεσμων χρε¬ 
ών της υποπαραγράφου Α2 της παραγράφου Α 
του άρθρου πρώτου του ν. 4152/2013 (ΦΕΚ 107 
Α709.05.2013). 3 


ΑΠΟΦΑΣΕΙ Σ 

Αριθ. ΠΟΑ: 1109 (1) 


Παράταση προθεσμίας υποβολής των εκκαθαριστικών 
δηλώσεων Φ.Π.Α. έτους 2012. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του Κώδικα ΦΠΑ που κυ¬ 
ρώθηκε με το ν. 2859/2000 (ΦΕΚ 248 Α77.11.2000), όπως 
ισχύουν: 

α) της περίπτωσης β' της παραγράφου 4 και της πε¬ 
ρίπτωσης α' της παραγράφου 9 του άρθρου 36, 

β) της παραγράφου 1 περίπτωση β' και της παραγρά¬ 
φου 11 του άρθρου 38, 

γ) της παραγράφου 2 του άρθρου 59 και 

δ) της παραγράφου 3 του άρθρου 64. 

2. Τις διατάξεις της ΑΥΟ ΠΟΑ 1045/2012 (ΦΕΚ 
565Β72.3.2012). 

3. Τις διατάξεις του άρθρου 12 του ν. 2362/1995 (ΦΕΚ 
247 Α727.11.1995) και του ΠΔ 16/1989 (ΦΕΚ 6 Α75.1.1989), 
περί αποδεικτικών εισπράξεως. 

4. Το Π.Δ. 185/2009 (ΦΕΚ 213 Α77.10.2009) περί ανασύ¬ 
στασης του Υπουργείου Οικονομικών. 

5. Την υπ’ αριθμ. ΥΠΟΙΚ 07927 ΕΞ (ΦΕΚ 2574 Β724.9.2012) 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 


6. Την ανάγκη εξυπηρέτησης και διευκόλυνσης των 
υποκειμένων σε Φ.Π.Α. για την υποβολή των εκκαθαρι¬ 
στικών δηλώσεων έτους 2012, ενόψει της καθυστέρησης 
που παρατηρείται στην ενημέρωση του ΤΑΧΙδηαΙ με τις 
πληρωμές των περιοδικών δηλώσεων ΦΠΑ έτους 2012. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Παρατείνουμε την προθεσμία υποβολής των εκ¬ 
καθαριστικών δηλώσεων ΦΠΑ για το έτος 2012, που 
η καταληκτική ημερομηνία υποβολής τους είναι η 20η 
Μάίου 2013, μέχρι και την 10η Ιουνίου 2013. 

2. Προκειμένου να είναι δυνατή η ηλεκτρονική υπο¬ 
βολή της εκκαθαριστικής δήλωσης θα πρέπει όλες οι 
περιοδικές δηλώσεις που αφορούν την διαχειριστική 
περίοδο να έχουν υποβληθεί και να έχει καταβληθεί το 
οφειλόμενο ποσό ΦΠΑ των τυχόν χρεωστικών περιο¬ 
δικών δηλώσεων τουλάχιστον έως την 4η Ιουνίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθ. ΠΟΑ: 1111 (2) 

Όροι, προϋποθέσεις και ειδικά θέματα εφαρμογής της 
ρύθμισης ληξιπρόθεσμων χρεών της υποπαραγρά- 
φου Α1 της παραγράφου Α του άρθρου πρώτου του 
ν. 4152/2013 (ΦΕΚ 107 Α709.05.2013). 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις της υποπαραγράφου Α.1. της παραγρά¬ 
φου Α του άρθρου πρώτου του ν. 4152/2013 (ΦΕΚ 107 Α), 
όπως ισχύει, σύμφωνα με τις οποίες παρέχεται εξουσι¬ 
οδότηση στον Γ ενικό Γ ραμματέα Δημοσίων Εσόδων να 
καθορίζει: α) τις προϋποθέσεις υπαγωγής στη ρύθμιση 
των διατάξεων της υποπαραγράφου αυτής, β) τους όρους 
και τις προϋποθέσεις υπό τις οποίες οφειλέτης που έχει 
υπαχθεί στη ρύθμιση δύναται να υπαχθεί σε άλλο πρό¬ 
γραμμα της περίπτωσης 1 της υποπαραγράφου αυτής, 
γ) τα απαιτούμενα στοιχεία, ανά ύψος βασικής οφει- 

λής, τα οποία θα δηλώνονται ή και θα προσκομίζονται, 
καθώς και η επαγγελματική ιδιότητα των ανεξάρτητων 
εκτιμητών, όπου προβλέπονται, δ) τις φορολογικές υπο¬ 
χρεώσεις οι οποίες πρέπει να εκπληρώνονται για να μην 
απωλεσθεί η ρύθμιση, ε) τους επιπλέον όρους και προ¬ 
ϋποθέσεις που πρέπει να πληρούνται για να καθίσταται 
ενεργή η ρύθμιση, στ) τις περιπτώσεις για τις οποίες η 
φορολογική διοίκηση θα απαιτεί υποχρεωτικά την πλη¬ 
ρωμή της ρύθμισης μέσω πάγιας εντολής στους φορείς 
είσπραξης, ζ) τις λεπτομέρειες και κάθε ειδικότερο θέμα 
εφαρμογής των διατάξεων της υποπαραγράφου αυτής 
και η) την ημερομηνία έναρξης εφαρμογής των διατά¬ 
ξεων της ανωτέρω υποπαραγράφου. 

2. Την Δ6Α 1015213 ΕΞ 2013 (ΦΕΚ 130 Β) απόφαση του 
Υπουργού Οικονομικών και του Υφυπουργού Οικονομι¬ 
κών, σύμφωνα με την οποία μεταβιβάζονται αρμοδιό¬ 
τητες στον Γενικό Γραμματέα Δημοσίων Εσόδων του 
Υπουργείου Οικονομικών. 

3. Τις διατάξεις του ν.δ. 356/74 (ΦΕΚ 90 Α) περί Κώδι¬ 
κα Είσπραξης Δημοσίων Εσόδων (Κ.Ε.Δ.Ε.), όπως ισχύει 
σήμερα. 

4. Την Α.Υ.Ο. ΠΟΑ. 1212/23.11.2012 (ΦΕΚ 338 Β) «Πληρωμή 
βεβαιωμένων στις Δ.Ο.Υ. ατομικών οφειλών σε πιστωτι¬ 
κά ιδρύματα και στα ΕΛ.ΤΑ.». 

5. Την ανάγκη καθορισμού θεμάτων και λεπτομερειών 
για την εφαρμογή των διατάξεων ρύθμισης ληξιπροθέ¬ 
σμων οφειλών. 

6. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Η αίτηση για υπαγωγή στη ρύθμιση της υποπαρα- 
γράφου Α1: «Διατάξεις για τη ρύθμιση ληξιπρόθεσμων 
οφειλών» της παραγράφου Α του άρθρου πρώτου του 
ν. 4152/2013 υποβάλλεται ηλεκτρονικά, μέσω διαδικτυα- 
κής εφαρμογής για όλες τις περιπτώσεις που αυτό υπο¬ 
στηρίζεται τεχνικά. Εξαιρετικά και σε περίπτωση που 
υφίσταται τεχνική αδυναμία διαδικτυακής υποστήριξης, 
η αίτηση υποβάλλεται στη Δ.Ο.Υ ./Τελωνείο/Υπηρεσία 
που είναι αρμόδια για την επιδίωξη της είσπραξης της 
οφειλής. Η καταβολή των δόσεων διενεργείται στους 
φορείς είσπραξης (Τράπεζες κ.λπ.), με πάγια εντολή 
πληρωμής των επόμενων δόσεων, χωρίς να επιβάλλεται 
στον οφειλέτη οικονομική επιβάρυνση για την εντολή 
αυτή. Ειδικά για τις οφειλές που είναι βεβαιωμένες στα 
Τελωνεία, η είσπραξη μέσω πάγιας εντολής θα πραγ¬ 
ματοποιείται μετά τη θέση σε παραγωγική λειτουρ¬ 
γία του Ολοκληρωμένου Πληροφοριακού Συστήματος 
Τελωνείων (ΙΟΙ3ΝΕΤ) και την εντολή ανάθεσης στους 
φορείς είσπραξης. 

2. Η ανωτέρω πάγια εντολή αυτόματης χρέωσης είναι 
υποχρεωτική για όλους τους οφειλέτες δικαιούχους 
τραπεζικών λογαριασμών ή δικαιούχων λογαριασμών 
πληρωμών των Ελληνικών Ταχυδρομείων - ΕΛΤΑ Α.Ε.. 
Η αρμόδια Δ.Ο.Υ./Τελωνείο/Υπηρεσία δύναται να προσ¬ 
διορίζει τον λογαριασμό με τον οποίο θα συνδέεται 
η πάγια εντολή αυτόματης χρέωσης. Η πάγια εντολή 
πιστοποιείται από το φορέα είσπραξης. 

3. Χρέη που υπάγονται στη ρύθμιση: 

Α) Υποχρεωτικά το σύνολο των βεβαιωμένων και λη¬ 
ξιπρόθεσμων έως και την 31.12.2012 οφειλών που δεν 
έχουν τακτοποιηθεί κατά νόμιμο τρόπο με αναστολή 
πληρωμής ή διευκόλυνση ή άλλη νομοθετική ρύθμιση 
τμηματικής καταβολής ληξιπροθέσμων οφειλών. 


Β) Δύνανται να υπαχθούν μετά από επιλογή του οφει¬ 
λέτη: 

α) βεβαιωμένες και ληξιπρόθεσμες έως και την 
31.12.2012 οφειλές που τελούν σε διοικητική ή δικαστι¬ 
κή αναστολή, 

β) βεβαιωμένες έως και την 31.12.2012 οφειλές με ημε¬ 
ρομηνία καταβολής από 01.01.2013, 

γ) βεβαιωμένες και ληξιπρόθεσμες έως και την 31.12.2012 
οφειλές που έχουν υπαχθεί σε ρύθμιση ή διευκόλυνση 
τμηματικής καταβολής ληξιπροθέσμων οφειλών, των 
οποίων οι όροι τηρούνται, εφόσον υφίστανται και άλλες 
ληξιπρόθεσμες έως και την ανωτέρω ημερομηνία μη 
ρυθμισμένες οφειλές οι οποίες υπάγονται υποχρεωτικά. 
Στην περίπτωση υπαγωγής στην νέα ρύθμιση επέρχε¬ 
ται απώλεια των ανωτέρω διευκολύνσεων ή ρυθμίσεων 
τμηματικής καταβολής ληξιπροθέσμων χρεών, 

δ) βεβαιωμένες και ληξιπρόθεσμες έως και την 
31.12.2012 οφειλές που έχουν υπαχθεί σε ρύθμιση ή δι¬ 
ευκόλυνση τμηματικής καταβολής ληξιπροθέσμων οφει¬ 
λών, των οποίων οι όροι τηρούνται, εφόσον επιλεγεί 
πρόγραμμα ρύθμισης με μικρότερο ή ίσο αριθμό δόσεων 
με το μεγαλύτερο αριθμό των εναπομενουσών δόσεων 
των υπαγόμενων ρυθμίσεων και με την προϋπόθεση 
ότι ο ανώτατος αριθμός δόσεων δεν υπερβαίνει τις 
σαράντα οκτώ (48) και δεν εκτείνεται πέραν της 30ης 
Ιουνίου 2017. Στην περίπτωση υπαγωγής στην νέα ρύθ¬ 
μιση επέρχεται απώλεια των ανωτέρω διευκολύνσεων 
ή ρυθμίσεων τμηματικής καταβολής ληξιπροθέσμων 
χρεών. 

Γ) Εξαιρούνται και δεν υπάγονται στη ρύθμιση: 

α) οφειλέτες των οποίων οι οφειλές έχουν υπαχθεί 
σε νομοθετική ρύθμιση ληξιπροθέσμων χρεών ή διευ¬ 
κόλυνση τμηματικής καταβολής η οποία απωλέσθη με 
υπαιτιότητα του φορολογούμενου μετά την 26η Απρι¬ 
λίου 2013. 

β) οφειλέτες που έχουν καταδικαστεί ή έχει ασκηθεί 
κατ’ αυτών ποινική δίωξη για φοροδιαφυγή. Αυτό θα 
δηλώνεται υπεύθυνα από τον οφειλέτη και θα ελέγχεται 
από την αρμόδια Δ.Ο.Υ./Τελωνείο/Υπηρεσία σύμφωνα 
με τα στοιχεία που διαθέτει ή δειγματοληπτικά κατά 
την κρίση της. 

4. Η ρύθμιση χορηγείται άπαξ ανά οφειλέτη και για τις 
ως άνω οφειλές για τις οποίες έχει ευθύνη καταβολής. 
Η καταβολή της πρώτης δόσης πραγματοποιείται εντός 
τριών εργασίμων ημερών από την ημέρα υποβολής της 
αίτησης για υπαγωγή στη ρύθμιση, οπότε ο οφειλέτης 
τυγχάνει των ευεργετημάτων αυτής και μέχρι τον έλεγ¬ 
χο των δηλουμένων ή και προσκομιζόμενων στοιχείων 
από την αρμόδια Δ.Ο.Υ./Τελωνείο/Υπηρεσία. Εάν, εντός 
έξι (6) μηνών από την καταβολή της πρώτης δόσης 
δεν προκύψει απώλεια αυτής, η χορηγηθείσα ρύθμιση 
θεωρείται οριστική με την επιφύλαξη των οριζομένων 
στην παράγραφο 6 της παρούσας. Για την υπαγωγή σε 
πρόγραμμα ρύθμισης έως 48 δόσεις, η καταβολή της 
πρώτης δόσης πραγματοποιείται το αργότερο μέχρι 
την 31.07.2013. 

5. Προϋποθέσεις υπαγωγής - Προσκομιζόμενα στοι¬ 
χεία - πληροφορίες. 

α) Γ ια την υπαγωγή στη ρύθμιση θα πρέπει να απο- 
δεικνύεται, σε κάθε περίπτωση, η αδυναμία εξόφλησης 
της οφειλής σύμφωνα με τα στοιχεία της βεβαίωσης 
τη δεδομένη χρονική στιγμή καθώς και η βιωσιμότητα 
του διακανονισμού. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19715 


β) Οι οφειλέτες πρέπει να έχουν υποβάλει τις δηλώ¬ 
σεις φορολογίας εισοδήματος και τις εκκαθαριστικές 
δηλώσεις του φόρου προστιθέμενης αξίας της τελευ¬ 
ταίας πενταετίας καθώς και τις περιοδικές δηλώσεις 
του φόρου προστιθέμενης αξίας που έπονται της τε¬ 
λευταίας εκκαθαριστικής, καθώς και να είναι ενήμεροι 
για τις οφειλές τους με ημερομηνία καταβολής από 
την 01.01.2013. 

γ) Ταυτόχρονα με την υποβολή της αίτησης, ο οφει¬ 
λέτης πρέπει, με υπεύθυνη δήλωση του άρθρου 8 του 
ν. 1599/1986: 

ί) να δηλώνει το σύνολο των περιουσιακών του στοι¬ 
χείων (κινητή και ακίνητη περιουσία οποιοσδήποτε 
μορφής), όπως το ετήσιο εισόδημά του, επενδύσεις/ 
συμμετοχές κάθε μορφής, τους αριθμούς των τραπε¬ 
ζικών του λογαριασμών (ΙΒΑΝ), οχήματα των οποίων 
έχει την κυριότητα, τα ακίνητα επί των οποίων έχει 
εμπράγματο δικαίωμα, απαιτήσεις από τρίτους, καθώς 
και πληροφορίες που θα περιλαμβάνουν οφειλές του σε 
ασφαλιστικά ταμεία ή άλλες υπηρεσίες του δημοσίου 
τομέα και άλλες πάγιες υποχρεώσεις προς τρίτους, 
εφόσον υφίστανται, το τρέχον και το αναμενόμενο ει¬ 
σόδημά του. 

ϋ) Για ποσό βασικής οφειλής άνω των εβδομήντα πέντε 
χιλιάδων ευρώ (75.000€), να προσκομίζει και βεβαίωση, 
από τρίτο ανεξάρτητο εκτιμητή περί της ορθότητας των 
οικονομικών στοιχείων καθώς και των λοιπών δικαιολο- 
γητικών που αποδεικνύουν την αδυναμία εξόφλησης της 
οφειλής καθώς και τη βιωσιμότητα του διακανονισμού. 
Η προαναφερθείσα βεβαίωση - μελέτη βιωσιμότητας 
πρέπει να περιλαμβάνει την καθαρή θέση, ανάλυση ρευ¬ 
στότητας και προσδοκόμενα έσοδα - αναμενόμενες 
δαπάνες του αιτούντα. 

ϋί) για ποσό βασικής οφειλής άνω των τριακοσίων 
χιλιάδων ευρώ (300.000€), πέραν των ανωτέρω υπό (ί) 
και (ϋ) στοιχείων, απαιτείται διασφάλιση της οφειλής, η 
οποία μπορεί να συνίσταται (διαζευτικά ή σωρευτικά) σε 
προσκόμιση εγγυητικής επιστολής τράπεζας για όλο το 
διάστημα της ρύθμισης για το σύνολο της ρυθμιζόμενης 
οφειλής πλέον των επιβαρύνσεων, πλήρη διασφάλιση 
της οφειλής με εγγραφή υποθήκης επί ακινήτου ελευθέ¬ 
ρου βαρών αντικειμενικής αξίας τουλάχιστον ίσης με το 
ύψος της συνολικής οφειλής ή επί βεβαρημένου ακινή¬ 
του αντικειμενικής αξίας, αφαιρουμένων των ποσών για 
τα οποία έχουν εγγράφει βάρη, τουλάχιστον ίσης με τη 
συνολική οφειλή, εγγύηση τρίτου αξιόχρεου προσώπου 
και οποιοδήποτε άλλο τρόπο εγγύησης αποδεκτό από 
τις φορολογικές και τελωνειακές αρχές. 

δ) Η αρμόδια Δ.Ο.Υ/Τελωνείο/Υπηρεσία μπορεί να ζη¬ 
τεί διασφάλιση της οφειλής σύμφωνα με το ανωτέρω 
υπό (ιϋ) στοιχείο και σε περιπτώσεις συνολικής βασικής 
οφειλής κάτω των τριακοσίων χιλιάδων ευρώ (300.000€), 
μετά την αξιολόγηση των οικονομικών στοιχείων σε 
περίπτωση που το κρίνει απαραίτητο. Η μη προσκόμισή 
της αποτελεί λόγο απώλειας της ρύθμισης. 

6. Απώλεια της ρύθμισης: 

Η ρύθμιση απόλλυται, με συνέπεια την υποχρεωτική 
άμεση καταβολή του υπολοίπου της οφειλής σύμφω¬ 
να με τα στοιχεία βεβαίωσης και την άμεση επιδίωξη 
της είσπραξής του με όλα τα προβλεπόμενα από την 
ισχύουσα νομοθεσία μέτρα, τηρουμένων και των δια¬ 


τάξεων περί δημοσιοποίησης ληξιπροθέσμων οφειλών 
του άρθρου 9 του ν. 3943/2011 (Α' 66) εάν ο οφειλέτης: 

α) δεν καταβάλει εμπρόθεσμα μία δόση της ρύθμισης 
πέραν της μίας φοράς, 

β) δεν καταβάλει τυχόν εκπρόθεσμη δόση της ρύθ¬ 
μισης με την αναλογούσα προσαύξηση αυτής μέχρι 
την ημερομηνία λήξης της προθεσμίας καταβολής της 
επόμενης δόσης, 

γ) δεν υποβάλλει τις δηλώσεις φορολογίας εισοδή¬ 
ματος, του φόρου προστιθέμενης αξίας και του παρα- 
κρατούμενου φόρου μισθωτών υπηρεσιών, καθ’ όλο το 
διάστημα της ρύθμισης καταβολής των οφειλών του 
και μέχρι την εξόφλησή τους, 
δ) δεν είναι ενήμερος στις οφειλές του (ατομικές και 
οφειλές από συνυποχρέωση, συνυπευθυνότητα) από την 
ημερομηνία υπαγωγής στη ρύθμιση και μετά, 
ε) έχει υποβάλει ανακριβή ή ανεπαρκή στοιχεία προ- 
κειμένου να του χορηγηθεί η ρύθμιση, 
στ) δεν έχει υποβάλει τα απαραίτητα στοιχεία - πλη¬ 
ροφορίες. 

Γενικώς, στην περίπτωση που διαπιστωθεί σε οποιο- 
δήποτε στάδιο της ρύθμισης ότι δεν πληρούνται οι 
όροι των διατάξεων της υποπαραγράφου Α1 της πα¬ 
ραγράφου Α του άρθρου πρώτου του ν. 4152/2013 και 
της παρούσας απόφασης, η ρύθμιση απόλλυται και ο 
οφειλέτης χάνει τα ευεργετήματα της ρύθμισης και 
καταπίπτουν οι προσφερθείσες εγγυήσεις. 

7. Λοιπά στοιχεία της ρύθμισης, 
α) Ως αρμόδια Δ.Ο.Υ./Τελωνείο/Υπηρεσία για τη χο¬ 
ρήγηση της ρύθμισης σύμφωνα με τα οριζόμενα στην 
παράγραφο 4 της παρούσας, την εξέταση των δικαιολο- 
γητικών, την παρακολούθηση, την τήρηση των όρων της, 
την απώλεια αυτής και κάθε άλλη αναγκαία διαδικασία, 
ορίζεται η Δ.Ο.Υ/Τελωνείο/Υπηρεσία που είναι αρμόδια 
για την επιδίωξη είσπραξης της οφειλής. Στην περί¬ 
πτωση συναρμοδιότητας της επιχειρησιακής μονάδας 
είσπραξης, αρμόδια ορίζεται η επιχειρησιακή μονάδα 
είσπραξης. 

β) Σε περίπτωση που ζητείται αποδεικτικό ενημερό¬ 
τητας για χρέη και φορολογικές υποχρεώσεις προς το 
Δημόσιο πρέπει να πληρούνται οι προϋποθέσεις του 
άρθρου 26 του ν. 1882/90 (ΦΕΚ 43 Α) και της Α.Υ.Ο. 
1109793/6134-11/0016/24.11.99 ΠΟΑ. 1223/99 (ΦΕΚ 2134 Β), 
όπως ισχύουν. Σε έκτακτες περιπτώσεις που για την 
οποιαδήποτε αιτία δεν εμφανίζονται στο πληροφορια¬ 
κό σύστημα των Δ.Ο.Υ. οι σχετικές πληρωμές ο αϊτών 
οφείλει να προσκομίζει στην αρμόδια Δ.Ο.Υ. το σχε¬ 
τικό παραστατικό πληρωμής, για την αξιολόγηση του 
αιτήματος. 

γ) Ως ανεξάρτητοι εκτιμητές ορίζονται οι ορκωτοί 
ελεγκτές - λογιστές, οι λογιστές φοροτεχνικοί και οι 
κατέχοντας άδεια ασκήσεως δικηγορικού λειτουργή¬ 
ματος. Η βεβαίωση της παραγράφου 5 (ϋ) από τους ως 
άνω εκτιμητές επαληθεύει την βιωσιμότητα του διακα¬ 
νονισμού, πιστοποιεί όλες τις υποχρεώσεις του οφειλέ¬ 
τη προς το κράτος και προς τρίτους, την περιουσιακή 
κατάσταση του οφειλέτη για την χορήγηση ρύθμισης 
τμηματικής καταβολής, καθώς και τα αποτελέσματα επί 
της αναμενόμενης ρευστότητας από την ενδεχόμενη 
υπαγωγή του οφειλέτη σε άλλους διακανονισμούς με 
το δημόσιο ή με τρίτους φορείς. 

Η ίδια βεβαίωση πιστοποιεί την παροχή επαρκών εγ- 

γυήσεων και το είδος αυτών για τη διασφάλιση της 
οφειλής. Σε περίπτωση προσφερόμενου για υποθήκη 
ακινήτου δύναται να υπάρχει εκτίμηση της τρέχουσας 
αξίας του από κατέχοντα άδεια ασκήσεως του επαγ¬ 
γέλματος του μηχανικού. 

Σε περίπτωση προσκόμισης της ανωτέρω βεβαίω- 
σης-μελέτης βιωσιμότητας από ορκωτούς ελεγκτές - 
λογιστές δεν απαιτείται περαιτέρω αξιολόγηση των 
οικονομικών στοιχείων εκτός εάν κριθεί απαραίτητο 
από την αρμόδια Δ.Ο.Υ./Τελωνείο/Υπηρεσία. Κατά τα 
λοιπά αξιολογούνται ελευθέρως τα προσκομισθέντα 
στοιχεία. Η δαπάνη για την αμοιβή των ανωτέρω εκτι¬ 
μητών βαρύνει αποκλειστικά τον οφειλέτη. 

δ) Το ισχύον επιτόκιο με το οποίο υπολογίζονται οι 
προσαυξήσεις εκπρόθεσμης καταβολής με τις οποίες 
επιβαρύνεται η βασική ληξιπρόθεσμη υπαχθείσα στη 
ρύθμιση οφειλή από 01.01.2013, προσδιορίζεται στην 
περίπτωση 3 της υποπαραγράφου Α1, παρ. Α πρώτου 
άρθρου του ν. 4152/2013. Το ανωτέρω επιτόκιο παραμένει 
σταθερό καθ’ όλη τη διάρκεια της ρύθμισης. Ειδικότερα 
στην περίπτωση που ο οφειλέτης επιθυμεί να συμπερι- 
λάβει μη ληξιπρόθεσμες οφειλές σύμφωνα με την πα¬ 
ράγραφο 3 της παρούσας αυτές επιβαρύνονται με το 
ανωτέρω επιτόκιο υπολογιζόμενο από την ημερομηνία 
της αίτησης και μετά. 

ε) Το ελάχιστο ποσό μηνιαίας δόσης της ρύθμισης 
δεν μπορεί να είναι μικρότερο των δεκαπέντε (15) ευρώ. 

8. Δυνατότητα αλλαγής προγράμματος ρύθμισης. 

α) Εφόσον ο οφειλέτης επιθυμεί σε οποιοδήποτε στά¬ 
διο της ρύθμισης να εξοφλήσει εφάπαξ τις υπόλοιπες 
δόσεις των ρυθμισμένων οφειλών, ή σε περίπτωση εξό¬ 
φλησης του συνόλου της οφειλής κατόπιν χορήγησης 
αποδεικτικού ενημερότητας με παρακράτηση ή μέσω 
συμψηφισμού (ΚΕΔΕ), ο οφειλέτης θα τύχει απαλλα¬ 
γής κατά ποσοστό επί του εναπομείναντος ποσού των 
προσαυξήσεων εκπρόθεσμης καταβολής ίσο με αυτό 
που αντιστοιχεί στον αριθμό των μηνιαίων δόσεων που 
τελικά διαμορφώνεται, σύμφωνα με το νέο πρόγραμμα 
ρύθμισης. 

β) Ο οφειλέτης που έχει υπαχθεί σε πρόγραμμα ρύθ¬ 
μισης οφειλών της περίπτωσης 1 της υποπαραγράφου 
Α1 της παρ. Α του άρθρου πρώτου του ν. 4152/2013 δύ- 
ναται να επιλέξει την υπαγωγή του σε άλλο πρόγραμμα 
ρύθμισης της ίδιας περίπτωσης με διαφορετικό αριθμό 
δόσεων για το υπόλοιπο προς καταβολή ποσό και υπό 
τις ίδιες προϋποθέσεις. Στην περίπτωση αυτή δικαι¬ 
ούται απαλλαγή από τις προσαυξήσεις εκπρόθεσμης 
καταβολής για το εναπομείναν ποσό σύμφωνα με το 
νέο πρόγραμμα ρύθμισης. 

9. Προϋποθέσεις υπαγωγής σε πρόγραμμα αριθμού 
δόσεων άνω των σαράντα οκτώ (48). 

α) Κατ’ εξαίρεση, οι οφειλέτες φυσικά πρόσωπα μη 
επιτηδευματίες μπορούν να ζητήσουν την εξόφληση της 
οφειλής τους σε ισόποσες μηνιαίες δόσεις και πέρα από 
τα οριζόμενα σε πρόγραμμα ρύθμισης της περίπτωσης 
1 της υποπαραγράφου Α1 της παρ. Α του άρθρου πρώ¬ 
του του ν. 4152/13, χωρίς απαλλαγή από προσαυξήσεις 
εκπρόθεσμης καταβολής, όταν αποδεικνύουν αδυναμία 
συμμόρφωσης στα ανωτέρω προγράμματα, αλλά δυ¬ 
νατότητα τήρησης ρύθμισης σε παραπάνω δόσεις και 
βιωσιμότητας αυτής. Στην περίπτωση αυτή υπάγονται 
μόνο οφειλές που δεν προέρχονται από επαγγελματι¬ 


κή δραστηριότητα ή προέρχονται από επαγγελματική 
δραστηριότητα η οποία έχει διακοπεί 
β) Ο μέγιστος αριθμός δόσεων για την ανωτέρω 
περίπτωση (α) δεν μπορεί να είναι μεγαλύτερος των 
εκατό (100), με καταληκτική ημερομηνία υπαγωγής την 
31.12.2013. 

γ) το ελάχιστο ποσό μηνιαίας δόσης ορίζεται ως πο¬ 
σοστό επί του συνολικού μηνιαίου καθαρού εισοδήμα¬ 
τος ως ακολούθως: 

5% για δηλούμενο μηνιαίο εισόδημα μέχρι πεντακό¬ 
σια (500) ευρώ και πάντως όχι κάτω των δέκα πέντε 
(15) ευρώ, 

6%, επί του συνολικού δηλουμένου εισοδήματος, για 
δηλούμενο μηνιαίο εισόδημα άνω των πεντακοσίων 
(500) ευρώ και μέχρι χίλια (1.000) ευρώ, 

7%, επί του συνολικού δηλουμένου εισοδήματος, για 
δηλούμενο μηνιαίο εισόδημα άνω των χιλίων (1.000) 
ευρώ και μέχρι χίλια πεντακόσια (1.500) ευρώ, 

10%, επί του συνολικού δηλουμένου εισοδήματος, για 
δηλούμενο μηνιαίο εισόδημα άνω των χιλίων πεντακο¬ 
σίων (1.500) ευρώ και μέχρι δύο χιλιάδες (2.000) ευρώ, 
20%, επί του συνολικού δηλουμένου εισοδήματος, 
για δηλούμενο μηνιαίο εισόδημα άνω των δύο χιλιάδων 
(2.000) ευρώ και μέχρι τις πέντε χιλιάδες (5.000) ευρώ 
και 30%, επί του συνολικού δηλουμένου εισοδήματος, 
για δηλούμενο μηνιαίο εισόδημα άνω των πέντε χιλιά¬ 
δων (5.000) ευρώ. 

δ) για ποσά βασικής οφειλής της ανωτέρω περίπτω¬ 
σης (α) άνω των πέντε χιλιάδων (5.000) ευρώ απαιτείται 
η έγκριση της αρμόδιας Δ.Ο.Υ./Τελωνείου/Υπηρεσίας 
όπου προσκομίζονται στοιχεία που αποδεικνύουν ότι 
οι οφειλέτες δεν δύνανται να αποπληρώσουν την οφει¬ 
λή τους σε πρόγραμμα μηνιαίων δόσεων έως σαράντα 
οκτώ (48) αλλά μπορούν να ανταποκριθούν σε συγκε¬ 
κριμένο πρόγραμμα με μεγαλύτερο αριθμό δόσεων. 

10. Τα προβλεπόμενα στις παραπάνω παραγράφους 
στοιχεία, για βασική οφειλή συνολικού ύψους άνω των 
εβδομήντα πέντε χιλιάδων (75.000) ευρώ προσκομίζο¬ 
νται ή αποστέλλονται ταχυδρομικά με συστημένη επι¬ 
στολή στην αρμόδια για την επιδίωξη της είσπραξης της 
οφειλής Δ.Ο.Υ./Τελωνείο/Υπηρεσία, εντός μηνός από την 
ημερομηνία υποβολής της αίτησης ώστε να ελεγχθούν, 
με την εξαίρεση της παραγράφου 9δ). Για ποσά βασικής 
οφειλής συνολικού ύψους κάτω των εβδομήντα πέντε 
χιλιάδων (75.000) ευρώ η αρμόδια Δ.Ο.Υ./Τελωνείο/Υπη- 
ρεσία οφείλει να πραγματοποιεί δειγματοληπτικούς 
ελέγχους, ζητώντας από τους οφειλέτες να αποστεί- 
λουν τα ανωτέρω δηλωθέντα στοιχεία. 

11. Κατά τα λοιπά ισχύουν τα οριζόμενα στις διατάξεις 
της υποπαραγράφου Α1 της παραγράφου Α του άρθρου 
πρώτου του ν. 4152/2013. 

12. Η παρούσα απόφαση ισχύει για την περίπτωση της 
εφάπαξ εξόφλησης από 14.06.2013 και για τις λοιπές 
περιπτώσεις από 20.06.2013/Εως την 18.07.2013 η αίτη¬ 
ση υποβάλλεται και οι καταβολές διενεργούνται στην 
αρμόδια υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μα'ΐου 2013 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

Αριθμ. ΠΟΑ: 1112 (3) 

Όροι, προϋποθέσεις και ειδικά θέματα εφαρμογής της 
πάγιας ρύθμισης ληξιπρόθεσμων χρεών της υποπα- 
ραγράφου Α2 της παραγράφου Α του άρθρου πρώ¬ 
του του ν. 4152/2013 (ΦΕΚ 107 Α'/09.05.2013). 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις της υποπαραγράφου Α.2. της παρα¬ 
γράφου Α του άρθρου πρώτου του ν. 4152/2013 (ΦΕΚ 
107 Α), όπως ισχύει, σύμφωνα με τις οποίες παρέχεται 
εξουσιοδότηση στον Γενικό Γραμματέα Δημοσίων Εσό¬ 
δων να καθορίζει: α) τις προϋποθέσεις υπαγωγής στις 
διατάξεις της υποπαραγράφου αυτής και μέσω διαδι- 
κτυακής εφαρμογής της Γ.Γ.Π.Σ., β) τα είδη των οφειλών 
τα οποία δύνανται να υπαχθούν σε ρύθμιση άνω των 
δώδεκα (12) δόσεων της περίπτωσης 1 της υποπαραγρά- 
φου Α2, γ) τα απαιτούμενα στοιχεία, ανά ύψος βασικής 
οφειλής, τα οποία θα δηλώνονται ή και προσκομίζονται 
καθώς και την επαγγελματική ιδιότητα των ανεξάρτη¬ 
των εκτιμητών, όπου προβλέπονται, δ) τις φορολογικές 
υποχρεώσεις οι οποίες πρέπει να εκπληρώνονται για 
να μην απωλεσθεί η ρύθμιση, ε) τις περιπτώσεις για τις 
οποίες η φορολογική διοίκηση θα απαιτεί υποχρεωτικά 
την πληρωμή της ρύθμισης μέσω πάγιας εντολής στους 
φορείς είσπραξης, στ) επιπλέον όροι και προϋποθέσεις 
που πρέπει να πληρούνται για να καθίσταται ενεργή η 
ρύθμιση, ζ) τις λεπτομέρειες και κάθε ειδικότερο θέμα 
εφαρμογής των διατάξεων της υποπαραγράφου αυτής 
και η) την ημερομηνία έναρξης εφαρμογής των διατά¬ 
ξεων της ανωτέρω υποπαραγράφου. 

2. Την υπ’ αριθ. Δ6Α 1015213 ΕΞ 2013 (ΦΕΚ 130 Β) από¬ 
φαση του Υπουργού Οικονομικών και του Υφυπουργού 
Οικονομικών, σύμφωνα με την οποία μεταβιβάζονται 
αρμοδιότητες στον Γ ενικό Γ ραμματέα Δημοσίων Εσό¬ 
δων του Υπουργείου Οικονομικών. 

3. Τις διατάξεις του ν.δ. 356/74 (ΦΕΚ 90 Α) περί Κώδι¬ 
κα Είσπραξης Δημοσίων Εσόδων (Κ.Ε.Δ.Ε.), όπως ισχύει 
σήμερα. 

4. Την Α.Υ.Ο. ΠΟΑ. 1212/23.11.2012 (ΦΕΚ 338 Β) «Πληρωμή 
βεβαιωμένων στις Δ.Ο.Υ. ατομικών οφειλών σε πιστωτι¬ 
κά ιδρύματα και στα ΕΛ.ΤΑ.». 

5. Την ανάγκη καθορισμού θεμάτων και λεπτομερειών 
για την εφαρμογή των διατάξεων της πάγιας ρύθμισης 
ληξιπροθέσμων οφειλών. 

6. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Η αίτηση για υπαγωγή στη ρύθμιση της υποπα- 
ραγράφου Α2: «Διατάξεις για την πάγια ρύθμιση ληξι¬ 
πρόθεσμων οφειλών» της παραγράφου Α του άρθρου 
πρώτου του ν. 4152/2013 υποβάλλεται ηλεκτρονικά, μέσω 
διαδικτυακής εφαρμογής για όλες τις περιπτώσεις που 
αυτό υποστηρίζεται τεχνικά. Εξαιρετικά και σε περί¬ 
πτωση που υφίσταται τεχνική αδυναμία διαδικτυακής 
υποστήριξης, η αίτηση υποβάλλεται στη Δ.Ο.Υ./Τελω- 
νείο/Υπηρεσία που είναι αρμόδια για την επιδίωξη της 
είσπραξης της οφειλής. Η καταβολή των δόσεων διε- 
νεργείται στους φορείς είσπραξης (Τράπεζες κλπ), με 
πάγια εντολή πληρωμής των επόμενων δόσεων, χωρίς 
να επιβάλλεται στον οφειλέτη οικονομική επιβάρυνση 
για την εντολή αυτή. Ειδικά για τις οφειλές που είναι 
βεβαιωμένες στα Τελωνεία, η είσπραξη μέσω πάγιας 


εντολής θα πραγματοποιείται μετά τη θέση σε παρα¬ 
γωγική λειτουργία του Ολοκληρωμένου Πληροφοριακού 
Συστήματος Τελωνείων (ΙΩΙ3ΝΕΤ) και την εντολή ανά¬ 
θεσης στους φορείς είσπραξης. 

2. Η ανωτέρω πάγια εντολή αυτόματης χρέωσης είναι 
υποχρεωτική για όλους τους οφειλέτες δικαιούχους 
τραπεζικών λογαριασμών ή δικαιούχων λογαριασμών 
πληρωμών των Ελληνικών Ταχυδρομείων - ΕΛΤΑ Α.Ε.. 
Η αρμόδια Δ.Ο.Υ./Τελωνείο/Υπηρεσία δύναται να προσ¬ 
διορίζει τον λογαριασμό με τον οποίο θα συνδέεται 
η πάγια εντολή αυτόματης χρέωσης. Η πάγια εντολή 
πιστοποιείται από το φορέα είσπραξης. 

3. Χρέη που υπάγονται στη ρύθμιση: 

Α) Υποχρεωτικά το σύνολο των βεβαιωμένων και λη¬ 
ξιπρόθεσμων έως την ημερομηνία της αίτησης οφειλών 
που δεν έχουν τακτοποιηθεί κατά νόμιμο τρόπο με ανα¬ 
στολή πληρωμής ή διευκόλυνση ή άλλη νομοθετική ρύθ¬ 
μιση τμηματικής καταβολής ληξιπροθέσμων οφειλών. 

Β) Δύνανται να υπαχθούν μετά από επιλογή του οφει¬ 
λέτη: 

α) οι βεβαιωμένες και ληξιπρόθεσμες, έως την ημε¬ 
ρομηνία υποβολής της αίτησης υπαγωγής, οφειλές που 
τελούν σε διοικητική ή δικαστική αναστολή, 

β) μη ληξιπρόθεσμες δόσεις οφειλών, των οποίων του¬ 
λάχιστον μία δόση έχει καταστεί ληξιπρόθεσμη κατά 
την ημερομηνία υποβολής της αίτησης ρύθμισης. 

Γ) Εξαιρούνται και δεν υπάγονται στη ρύθμιση οφει¬ 
λέτες που έχουν καταδικαστεί ή έχει ασκηθεί κατ’ αυ¬ 
τών ποινική δίωξη για φοροδιαφυγή. Αυτό θα δηλώ¬ 
νεται υπεύθυνα από τον οφειλέτη και θα ελέγχεται 
από την αρμόδια Δ.Ο.Υ./Τελωνείο/Υπηρεσία, σύμφωνα 
με τα στοιχεία που διαθέτει ή δειγματοληπτικά κατά 
την κρίση της. 

4. Οι υπαχθείσες στη ρύθμιση οφειλές οι οποίες προ¬ 
έρχονται από έκτακτη αιτία και δεν προέρχονται από 
δηλώσεις που υποβάλλονται περιοδικά, από τέλη κυκλο¬ 
φορίας, δάνεια και συμβάσεις μπορούν να ρυθμίζονται 
και σε ισόποσες μηνιαίες δόσεις άνω των δώδεκα (12) 
και μέχρι τις εικοσιτέσσερις (24). Σε περίπτωση που 
υφίστανται οφειλές που μπορούν να ρυθμίζονται, άλ¬ 
λες έως δώδεκα (12) και άλλες έως εικοσιτέσσερις (24) 
μηνιαίες δόσεις αυτές ρυθμίζονται ταυτόχρονα. 

5. Η ρύθμιση χορηγείται άπαξ ανά οφειλέτη και για τις 
ως άνω οφειλές για τις οποίες έχει ευθύνη καταβολής. 
Η καταβολή της πρώτης δόσης πραγματοποιείται εντός 
τριών εργάσιμων ημερών από την ημέρα υποβολής της 
αίτησης για υπαγωγή στη ρύθμιση, οπότε ο οφειλέτης 
τυγχάνει των ευεργετημάτων αυτής και μέχρι τον έλεγ¬ 
χο των δηλουμένων ή και προσκομιζόμενων στοιχείων 
από την αρμόδια Δ.Ο.Υ./Τελωνείο/Υπηρεσία. Εάν, εντός 
έξι (6) μηνών από την καταβολή της πρώτης δόσης 
δεν προκύψει απώλεια αυτής, η χορηγηθείσα ρύθμιση 
θεωρείται οριστική με την επιφύλαξη των οριζομένων 
στην παράγραφο 7 της παρούσας. 

6. Προϋποθέσεις υπαγωγής - Προσκομιζόμενα στοι- 
χεία-πληροφορίες. 

α) Για την υπαγωγή στη ρύθμιση θα πρέπει να απο- 
δεικνύεται, σε κάθε περίπτωση η αδυναμία εξόφλησης 
της οφειλής σύμφωνα με τα στοιχεία της βεβαίωσης 
τη δεδομένη χρονική στιγμή καθώς και η βιωσιμότητα 
του διακανονισμού. 

β) Οι οφειλέτες πρέπει να έχουν υποβάλει τις δηλώ¬ 
σεις φορολογίας εισοδήματος και τις εκκαθαριστικές 

δηλώσεις του φόρου προστιθέμενης αξίας της τελευ¬ 
ταίας πενταετίας καθώς και τις περιοδικές δηλώσεις 
του φόρου προστιθέμενης αξίας που έπονται της τε¬ 
λευταίας εκκαθαριστικής. Οφειλές βεβαιωμένες έως και 
τις 31.12.2012 δύναται να ρυθμιστούν, παράλληλα, και με 
τις διατάξεις της υποπαραγράφου Α1 της παραγράφου 
Α του άρθρου πρώτου του ν. 4152/2013. 

γ) Ταυτόχρονα με την υποβολή της αίτησης, ο οφει¬ 
λέτης πρέπει, με υπεύθυνη δήλωση του άρθρου 8 του 
ν. 1599/1986: 

ί) να δηλώνει το σύνολο των περιουσιακών του στοι¬ 
χείων (κινητή και ακίνητη περιουσία οποιασδήποτε 
μορφής), όπως το ετήσιο εισόδημά του, επενδύσεις/ 
συμμετοχές κάθε μορφής, τους αριθμούς των τραπε¬ 
ζικών του λογαριασμών (ΙΒΑΝ), οχήματα των οποίων 
έχει την κυριότητα, τα ακίνητα επί των οποίων έχει 
εμπράγματο δικαίωμα, απαιτήσεις από τρίτους, καθώς 
και πληροφορίες που θα περιλαμβάνουν οφειλές του σε 
ασφαλιστικά ταμεία ή άλλες υπηρεσίες του δημοσίου 
τομέα και άλλες πάγιες υποχρεώσεις προς τρίτους, 
εφόσον υφίστανται, το τρέχον και το αναμενόμενο ει¬ 
σόδημά του. ϋ) Επιπλέον για ποσό βασικής οφειλής άνω 
των πενήντα χιλιάδων ευρώ (50.000€), να προσκομίζει 
και βεβαίωση, από τρίτο ανεξάρτητο εκτιμητή περί της 
ορθότητας των οικονομικών στοιχείων καθώς και των 
λοιπών δικαιολογητικών που αποδεικνύουν την αδυνα¬ 
μία εξόφλησης της οφειλής καθώς και τη βιωσιμότητα 
του διακανονισμού. Η προαναφερθείσα βεβαίωση - με¬ 
λέτη βιωσιμότητας πρέπει να περιλαμβάνει την καθαρή 
θέση, ανάλυση ρευστότητας και προσδοκόμενα έσοδα 
- αναμενόμενες δαπάνες του αιτούντα. ίϋ) για ποσό βα¬ 
σικής οφειλής άνω των εκατόν πενήντα χιλιάδων ευρώ 
(150.000€), πέραν των ανωτέρω υπό (ί) και (ϋ) στοιχείων, 
απαιτείται διασφάλιση της οφειλής, η οποία μπορεί να 
συνίσταται (διαζευκτικά ή σωρευτικά) σε προσκόμιση 
εγγυητικής επιστολής τράπεζας για όλο το διάστημα 
της ρύθμισης για το σύνολο της ρυθμιζόμενης οφειλής 
πλέον των επιβαρύνσεων, πλήρη διασφάλιση της οφει¬ 
λής με εγγραφή υποθήκης επί ακινήτου ελευθέρου βα¬ 
ρών αντικειμενικής αξίας τουλάχιστον ίσης με το ύψος 
της συνολικής οφειλής ή επί βεβαρημένου ακινήτου 
αντικειμενικής αξίας, αφαιρουμένων των ποσών για τα 
οποία έχουν εγγράφει βάρη, τουλάχιστον ίσης με τη 
συνολική οφειλή, εγγύηση τρίτου αξιόχρεου προσώπου 
και οποιοδήποτε άλλο τρόπο εγγύησης αποδεκτό από 
τις φορολογικές και τελωνειακές αρχές. 

δ) Η αρμόδια Δ.Ο.Υ/Τελωνείο/Υπηρεσία μπορεί να ζη¬ 
τεί διασφάλιση της οφειλής σύμφωνα με το ανωτέρω 
υπό (ίϋ) στοιχείο και σε περιπτώσεις συνολικής βασικής 
οφειλής κάτω των εκατόν πενήντα χιλιάδων (150.000) 
ευρώ μετά την αξιολόγηση των οικονομικών στοιχείων 
σε περίπτωση που το κρίνει απαραίτητο. Η μη προσκό¬ 
μισή της αποτελεί λόγο απώλειας της ρύθμισης. 

7. Απώλεια της ρύθμισης: 

Η ρύθμιση απόλλυται, με συνέπεια την υποχρεωτική 
άμεση καταβολή του υπολοίπου της οφειλής σύμφω¬ 
να με τα στοιχεία βεβαίωσης και την άμεση επιδίωξη 
της είσπραξής του με όλα τα προβλεπόμενα από την 
ισχύουσα νομοθεσία μέτρα, τηρουμένων και των δια¬ 
τάξεων περί δημοσιοποίησης ληξιπροθέσμων οφειλών 
του άρθρου 9 του ν. 3943/2011 (Α' 66), εάν ο οφειλέτης: 

α) δεν καταβάλλει εμπρόθεσμα μία δόση της ρύθμισης 
πέραν της μίας φοράς, 


β) δεν καταβάλει τυχόν εκπρόθεσμη δόση της ρύθ¬ 
μισης με την αναλογούσα προσαύξηση αυτής μέχρι 
την ημερομηνία λήξης της προθεσμίας καταβολής της 
επόμενης δόσης, 

γ) δεν υποβάλλει τις δηλώσεις φορολογίας εισοδή¬ 
ματος και του φόρου προστιθέμενης αξίας, καθ’ όλο το 
διάστημα της ρύθμισης καταβολής των οφειλών του και 
μέχρι την εξόφλησή τους, 

δ) δεν είναι ενήμερος στις οφειλές του (ατομικές και 
οφειλές από συνυποχρέωση, συνυπευθυνότητα) από την 
ημερομηνία υπαγωγής στη ρύθμιση και μετά, 
ε) έχει υποβάλει ανακριβή ή ανεπαρκή στοιχεία προ- 
κειμένου να του χορηγηθεί η ρύθμιση, 
στ) δεν έχει υποβάλει τα απαραίτητα στοιχεία - πλη¬ 
ροφορίες. 

Γενικώς, στην περίπτωση που διαπιστωθεί σε οποιο- 
δήποτε στάδιο της ρύθμισης ότι δεν πληρούνται οι 
όροι των διατάξεων της υποπαραγράφου Α2 της πα¬ 
ραγράφου Α του άρθρου πρώτου του ν. 4152/2013 και 
της παρούσας απόφασης, η ρύθμιση απόλλυται και ο 
οφειλέτης χάνει τα ευεργετήματα της ρύθμισης και 
καταπίπτουν οι προσφερθείσες εγγυήσεις. 

8. Αοιπά στοιχεία της ρύθμισης, 
α) Ως αρμόδια Δ.Ο.Υ./Τελωνείο/Υπηρεσία για την 
χορήγηση της ρύθμισης σύμφωνα με τα οριζόμενα 
στην παράγραφο 5 της παρούσας, την εξέταση των 
δικαιολογητικών, την παρακολούθηση, την τήρηση των 
όρων της, την απώλεια αυτής και κάθε άλλη αναγκαία 
διαδικασία, ορίζεται η Δ.Ο.Υ/Τελωνείο/Υπηρεσία που 
είναι αρμόδια για την επιδίωξη είσπραξης της οφειλής. 
Στην περίπτωση συναρμοδιότητας της επιχειρησιακής 
μονάδας είσπραξης, αρμόδια ορίζεται η επιχειρησιακή 
μονάδα είσπραξης. 

β) Σε περίπτωση που ζητείται αποδεικτικό ενημερό¬ 
τητας για χρέη και φορολογικές υποχρεώσεις προς το 
Δημόσιο πρέπει να πληρούνται οι προϋποθέσεις του 
άρθρου 26 του ν. 1882/90 (ΦΕΚ 43 Α) και της Α.Υ.Ο. 
1109793/6134-11/0016/24.11.99 ΠΟΑ. 1223/99 (ΦΕΚ 2134 Β), 
όπως ισχύουν. Σε έκτακτες περιπτώσεις που για την 
οποιαδήποτε αιτία δεν εμφανίζονται στο πληροφορια¬ 
κό σύστημα των Δ.Ο.Υ. οι σχετικές πληρωμές ο αϊτών 
οφείλει να προσκομίζει στην αρμόδια Δ.Ο.Υ. το σχε¬ 
τικό παραστατικό πληρωμής, για την αξιολόγηση του 
αιτήματος. 

γ) Ως ανεξάρτητοι εκτιμητές ορίζονται οι ορκωτοί 
ελεγκτές - λογιστές, οι λογιστές φοροτεχνικοί και οι 
κατέχοντες άδεια ασκήσεως δικηγορικού λειτουργή¬ 
ματος. Η βεβαίωση της παραγράφου 6 (ϋ) από τους ως 
άνω εκτιμητές επαληθεύει την βιωσιμότητα του διακα¬ 
νονισμού, πιστοποιεί όλες τις υποχρεώσεις του οφειλέ¬ 
τη προς το κράτος και προς τρίτους, την περιουσιακή 
κατάσταση του οφειλέτη για την χορήγηση ρύθμισης 
τμηματικής καταβολής, καθώς και τα αποτελέσματα επί 
της αναμενόμενης ρευστότητας από την ενδεχόμενη 
υπαγωγή του οφειλέτη σε άλλους διακανονισμούς με 
το δημόσιο ή με τρίτους φορείς. 

Η ίδια βεβαίωση πιστοποιεί την παροχή επαρκών εγ¬ 
γυήσεων και το είδος αυτών για τη διασφάλιση της 
οφειλής. Σε περίπτωση προσφερόμενου για υποθήκη 
ακινήτου δύναται να υπάρχει εκτίμηση της τρέχουσας 
αξίας του από κατέχοντα άδεια ασκήσεως του επαγ¬ 
γέλματος του μηχανικού. 

Σε περίπτωση προσκόμισης της ανωτέρω βεβαίω- 
σης-μελέτης βιωσιμότητας από ορκωτούς ελεγκτές - 
λογιστές δεν απαιτείται περαιτέρω αξιολόγηση των 
οικονομικών στοιχείων εκτός εάν κριθεί απαραίτητο 
από την αρμόδια Δ.Ο.Υ./Τελωνείο/Υπηρεσία. Κατά τα 
λοιπά αξιολογούνται ελευθέρως τα προσκομισθέντα 
στοιχεία. Η δαπάνη για την αμοιβή των ανωτέρω εκτι¬ 
μητών βαρύνει αποκλειστικά τον οφειλέτη. 

δ) Το ισχύον επιτόκιο με το οποίο υπολογίζονται οι 
προσαυξήσεις εκπρόθεσμης καταβολής με τις οποίες 
επιβαρύνεται η βασική υπαχθείσα στη ρύθμιση οφει¬ 
λή από 01.01.2013, προσδιορίζεται στην περίπτωση 3 
της υποπαραγράφου Α2, παρ. Α πρώτου άρθρου του 
ν. 4152/2013. Το ανωτέρω επιτόκιο παραμένει σταθερό 
καθ’ όλη τη διάρκεια της ρύθμισης. Ειδικότερα στην 
περίπτωση που ο οφειλέτης επιθυμεί να συμπεριλάβει 
μη ληξιπρόθεσμες οφειλές σύμφωνα με την παράγραφο 
3 της παρούσας αυτές επιβαρύνονται με το ανωτέρω 
επιτόκιο υπολογιζόμενο από την ημερομηνία της αίτη¬ 
σης και μετά. 

ε) Το ελάχιστο ποσό μηνιαίας δόσης της ρύθμισης 
δεν μπορεί να είναι μικρότερο των δεκαπέντε (15) ευρώ. 

9. Τα προβλεπόμενα στις παραπάνω παραγράφους 


στοιχεία, για βασική οφειλή συνολικού ύψους άνω των 
πενήντα χιλιάδων (50.000) ευρώ προσκομίζονται ή απο- 
στέλλονται ταχυδρομικά με συστημένη επιστολή στην 
αρμόδια για την επιδίωξη της είσπραξης της οφειλής 
Δ.Ο.Υ./Τελωνείο/Υπηρεσία, εντός μηνός από την ημερο¬ 
μηνία υποβολής της αίτησης ώστε να ελεγχθούν. Για 
ποσά βασικής οφειλής συνολικού ύψους κάτω των πενή¬ 
ντα χιλιάδων (50.000) ευρώ η αρμόδια Δ.Ο.Υ./Τελωνείο/ 
Υπηρεσία οφείλει να πραγματοποιεί δειγματοληπτικούς 
ελέγχους, ζητώντας από τους οφειλέτες να αποστεί- 
λουν τα ανωτέρω δηλωθέντα στοιχεία. 

10. Κατά τα λοιπά ισχύουν τα οριζόμενα στις διατάξεις 
της υποπαραγράφου Α2 της παραγράφου Α του άρθρου 
πρώτου του ν. 4152/2013. 

11. Η παρούσα απόφαση ισχύει από 01.07.2013. Έως 
την 25.07.2013 η αίτηση υποβάλλεται και οι καταβολές 
διενεργούνται στην αρμόδια υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 2013 

Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Ιιί1ρ://νννννν.βί.9ΐ· - θ-πΐ3ΪΙ: ννβόπΐ35ίβΓ.β1@βί·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 2 Ο 1 2372105130008* - 













































































